Nógvir arbeiðsgevarar vilja hava tilvísingar til fyrrverandi arbeiðsgevarar ella onnur. Ein av orsøkunum til at seta seg í samband við tey, ið tú vísir til í umsóknini, er at hava møguleika fyri at vátta tær upplýsingar, sum tú skrivar í tínum CV og í umsóknini. Tú eigur at hava tilvísing til í minsta lagi 2 persónar. Tilvísingarnar verða skrivaðar í CV ella í umsóknina, ella verða upplýstar til setanarsamrøðuna. Tilvísingarnar upplýsa navn, starvsheiti og telefonnummar hjá teimum, ið víst verður til. Arbeiðsgevarin setir seg ofta í samband við persónarnar, sum tú hevur víst til, eftir setanarsamrøðuna. Hugsa teg væl um, áðrenn tú gevur einum møguligum arbeiðsgevara tilvísingar. Tað er týdningarmikið, at persónarnir, sum tú vísir til, kenna teg væl og hava eina jaliga fatan av tær.